Japon Stato del Japon 日本国 El Japòn o Xapon , ofiçialmente Stato del Japòn , el xe un stato de l Asia oriental. I stati pì visini i xe a sudovest le Filipine e la Cina, a ovest la Corea del Sud, a nordovest la Corea del Nord e a nord la Russia; a sudest se cata le Ìxołe Mariane Setentrionałi. Le iscrision coi caratari che fa el so nome le vol dire "indove che nasse el sol", e el xe par sto motivo che el Japon vien ciamà "el paexe del sol łevante". El xe inte el Oceano Pacifico nord osidental. El se stende dal mar de Okhotsk a nord fin al mar Cinexe Meridional a sud. El Japon xe fato de pì de 3.000 ìzołe, e le piasè grande de queste le xe Honshū, Hokkaidō, Kyūshū e Shikoku. El xe sudivixo in 47 prefeture. Le rejon le xe de le sudivixion tradisionali che no le ga funsion aministrativa. El Japon el xe na gran potensa e el fà parte de łe Nasion Unite. Ła cavedal del Japon xe Tokyo. El Japon xe el deçimo paese pì popolà del mondo, co 126,7 miłiuni de persone. El Japon el xe la segonda economia pì granda del mondo par prodoto interno łordo. El fà parte del G8 e de l APEC.